AIŠKINAMASIS RAŠTAS

Dėl Molėtų rajono savivaldybės tarybos 2015 m. liepos 14 d. sprendimo Nr. B1-157 „Dėl stojimo ir atstovo delegavimo į žuvininkystės regiono vietos veiklos grupę“ pakeitimo

**1. Parengto tarybos sprendimo projekto tikslai ir uždaviniai**

Tikslas – deleguoti Molėtų rajono savivaldybės atstovą į žuvininkystės regiono vietos veiklos grupės „Vilkauda“ kolegialų valdymo organą, atsižvelgiant į gautą žuvininkystės regiono vietos veiklos grupės „Vilkauda“ 2019 m. spalio 22 d. raštą Nr. 2019-VIL-424 „Dėl delegavimo valdžios atstovo į ŽRVVG „Vilkauda“ kolegialų ŽRVVG valdymo organą“. Siūloma deleguoti mero pavaduotoją Vaidą Saugūnienę.

Lietuvos žuvininkystės sektoriaus 2014–2020 metų veiksmų programos priemonės „Vietos plėtros strategijų įgyvendinimas“ įgyvendinimo taisyklių, patvirtintų Lietuvos Respublikos žemės ūkio ministro 2016 m. gegužės 16 d. įsakymu Nr. 3D-298 „Dėl Lietuvos žuvininkystės sektoriaus 2014–2020 metų veiksmų programos priemonės „Vietos plėtros strategijų įgyvendinimas“ įgyvendinimo taisyklių patvirtinimo“, 10.4.3 papunktyje nurodyta, kad atstovai ŽRVVG valdymo organe gali atstovauti vietos valdžios (savivaldybės) interesams, kai juos paskiria savivaldybių tarybos.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 16 straipsnio 4 dalis, 18 straipsnio 1 dalis;

 Lietuvos Respublikos Vyriausybės 2014 m. rugsėjo 3 d. nutarimo Nr. 907 „Dėl institucijų, atsakingų už Lietuvos žuvininkystės sektoriaus 2014–2020 metų veiksmų programos valdymą ir kontrolę, paskyrimo“ 3.3 papunktis;

 Lietuvos žuvininkystės sektoriaus 2014-2020 metų veiksmų programos priemonės „Vietos plėtros strategijų įgyvendinimas“ įgyvendinimo taisyklių, patvirtintų Lietuvos Respublikos žemės ūkio ministro 2016 m. gegužės 16 d. įsakymu Nr. 3D-298 „Dėl Lietuvos žuvininkystės sektoriaus 2014–2020 metų veiksmų programos priemonės „Vietos plėtros strategijų įgyvendinimas“ įgyvendinimo taisyklių patvirtinimo“, 10.2 ir 10.4.3 papunkčiai;

 **3. Galimos teigiamos ir neigiamos pasekmės priėmus siūlomą tarybos sprendimo projektą**

 Teigiamos pasekmės – bus užtikrintas Molėtų rajono savivaldybės atstovavimas įgyvendinant žuvininkystės regionų plėtros strategijas.

 Neigiamos pasekmės – nėra.

**4. Priemonės sprendimui įgyvendinti**

Pritarti tarybos sprendimo projektui.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

 Lėšų poreikio nėra.

**6. Vykdytojai, įvykdymo terminai**

 Molėtų rajono savivaldybės administracija.